Nashika Williams

Nashika Labria "Breezy" Williams (s. 22. syyskuuta 1992 Durham, Pohjois-Carolina) on yhdysvaltalainen koripalloilija.

Pelaajaura 

Williamsin perässä oli usea yliopisto. Hän valitsi Pohjois-Carolinan osavaltionyliopiston jossa pelasi neljä kautta vuosina 2010–2014 toimien kolmen kauden ajan joukkueen kapteenina. Senior-kaudellaan Williams teki 19,0 pistettä, otti 11,0 levypalloa ja antoi 5,0 syöttöä ottelua kohden. Lokakuussa 2014 hän matkusti omalla kustannuksellaan suomalaisen Tampereen Pyrinnön pääsarjajoukkueeseen kolmen viikon testijaksolle. Ensimmäisessä pääsarjaottelussaan Williams teki kymmenen pistettä ja otti yhdeksän levypalloa, joista jopa seitsemän hyökkäyspäässä. 8. marraskuuta hän teki ensimmäisen tupla-tuplansa Suomessa. Marraskuussa Williams siirtyi I-divisioonajoukkue Espoo Basket Teamiin.

Yksityiselämä 

Williams on Terry ja Katia Suggsin tytär.

Lähteet 
 Nashika Williams  Suomen Koripalloliitto
 Breezy Williams basketball profile eurobasket.com 
 Player Bio: Nashika Williams  NC State University Official Athletic Site

Viitteet 

Yhdysvaltalaiset koripalloilijat
Vuonna 1992 syntyneet
Elävät henkilöt